Diari Oficial de la Generalitat Valenciana


Sumari del DOGV 2058, del 01-07-1993 (1993/828542)

RESOLUCIÓ de 24 de maig de 1993, del Director General d'Ordenació i Innovació Educativa, per la qual desplega l'Ordre d'1 de setembre de 1984 i regula el procediment per a l'exempció de l'ensenyament del Valencià dels alumnes dels nivells no obligatoris residents en poblacions de predomini lingüístic castellà.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2058

Data del DOGV
:   01-07-1993

Secció del DOGV
:   ALTRES DISPOSICIONS

Número del document
:   1993/828542


Data del document
:   24-05-1993

Organisme emissor
:   Conselleria de Cultura, Educació i Ciència

Tipus de document
:   Resolució

Correcció d'errades

Anàlisi jurídica

Resolució de 24 de maig de 1993, del Director General d'Ordenació i Innovació Educativa, per la qual desplega l'Ordre d'1 de setembre de 1984 i regula el procediment per a l'exempció de l'ensenyament del valencià dels alumnes dels nivells no obligatoris residents en poblacions de predomini lingüístic castellà.  
L'Ordre d?1 de setembre de 1984, que desplega el Decret 79/1984, de 30 de juliol, sobre l'aplicació de la Llei 4/1983, de 23 de novembre, d'Us i Ensenyament del Valencià, regula el procediment d'exempció de l'ensenyament del Valencià.  
Atès que cal accelerar els tràmits administratius de les sol·licituds d'exempció dels alumnes dels nivells no obligatoris residents en poblacions de predomini lingüístic castellà, i completar la regulació que, amb caràcter general, estableix l?Ordre d?1 de setembre de 1984, en virtut de la facultat que m'atorga la disposició final primera de l'ordre esmentada, resolc:  
Primer  
Els alumnes residents a les poblacions que figuren al títol cinquè de la Llei 4/1983, de predomini lingüístic castellà, i que assistesquen a centres d'aquests territoris, podran sol·licitar l?exempció de l?ensenyament del Valencià, en els nivells no obligatoris, en formalitzar-ne la matrícula de cada curs acadèmic.  
Segon  
Els pares/tutors o el mateix alumne, si és major d'edat, adreçaran la sol·licitud a la direcció del centre on estiga matriculat l'alumne, mitjançant el model d'instància que figura a l'annex.  
La documentació que caldrà adjuntar a la sol·licitud serà la següent:  
- fotocòpia, confrontada amb l?original, del DNI del pare/tutor o de l'alumne, si és major d'edat. Aquesta confrontació es farà en la secretaria del centre, si aquest és públic i, si és privat, en la secretaria del centre públic del qual depenga. Quan la residència familiar habitual siga diferent de la que figura en el DNI, caldrà que s'adjunte el certificat de veïnatge expedit per l'ajuntament corresponent.  
Tercer  
La direcció del centre trametrà a la Direcció General d'Ordenació i Innovació Educativa, abans del 25 d'octubre, la llista nominal, per nivells i ordenada alfabèticament, d'aquests alumnes, amb cadascuna de les instàncies i tota la documentació complementària. Cadascuna de les instàncies portarà registre d'entrada amb la data en què va ser presentada en la secretaria del centre.  
Quart  
La resolució de cada sol·licitud d'exempció es notificarà a la direcció del centre a través de les direccions territorials, mitjançant un document duplicat: un exemplar serà per a l?interessat i l'altre, per a l'arxiu de secretaria del centre.  
Cinquè  
En el llibre d'escolarització i en l?expedient acadèmic de l'alumne es farà constar l?exempció de l?ensenyament del Valencià.  
Sisè  
El termini màxim per a resoldre les sol·licituds que formulen els interessats serà de sis mesos. Si no recau resolució expressa en el termini establert, les sol·licituds s'entendran desestimades, sense perjudici del que es dispose quan es dicte la resolució expressa.  
Setè  
Queden derogades les Resolucions de 2 de setembre de 1991 i de 10 de setembre de 1992, del Director General d'Ordenació i Innovació Educativa, per les quals es desplegava l?Ordre d?1 de setembre de 1984 i es regulava el procediment per a l?exempció de l'assignatura de Valencià dels alumnes dels nivells no obligatoris residents a poblacions de predomini lingüístic castellà.  
València, 24 de maig de 1993.- El Director General d'Ordenació i Innovació Educativa: Josep Ramon Gómez i Molina.  
ANNEX  
.... amb DNI núm. ..., que visc a .... plaça/carrer/avinguda .... núm. ..., teléfon ... pare/mare de .... alumne del centre ..., de .... que cursa el nivell ...,  
a) Declare, sota la meua responsabilitat, que la meua residència familiar habitual és la del domicili anteriorment indicat.  
b) Sòl·licite que, d'acord amb els articles 24.2 i 36 de la Llei d'Us i Ensenyament del Valencià, se li concedesca al meu fill l?exempció de l?ensenyament del Valencià.  
..., ... d... de 1993  
DIRECCIO DEL CENTRE ..., D ...